На основу члана члана 37. Статута града Ниша (''Службени лист Града Ниша'', број 88/08) и члана 9 Одлуке о оснивању Установе Дечији центар Ниш ("Службени лист Града Ниша", број 14/2010 – пречишћен текст и број 94/2010),

Скупштина Града Ниша на седници одржаној \_\_\_\_\_\_\_\_\_\_ године, донела је

**Р Е Ш Е Њ Е**

**I ДАЈЕ СЕ САГЛАСНОСТ** на Програм рада Установе Дечији центарНишза 2015. годину, који је донео Управни одбор Установе на седници одржаној 16.12.2014. године под бројем 987.

II Програм рада Установе Дечији центарНишза 2015. годину реализоваће се у складу са финансијским планом ове Установе за 2015. годину.

III Решење доставити Установи Дечији центар Ниш, Управи за образовање и Управи за финансије, изворне приходе локалне самоуправе и јавне набавке.

Број:\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_\_\_\_

**СКУПШТИНА ГРАДА НИША**

**Председник**

**Проф. др Миле Илић**

***О б р а з л о ж е њ е***

Управни одбор Установе Дечији центар Ниш је на основу члана 9 Одлуке о оснивању Установе Дечији центар Ниш, на седници одржаној 16.12.2014. године донео Програм рада Установе Дечији центар Ниш за 2015. годину број 987.

У Програму су дате уводне напомене о оснивању Установе и делатности, преглед програмских активности, рад секција, план манифестација и остале активности.

Планирано је да у 2015. години раде следеће секције:

* Предшколски програми (играонице)
* Музичке секције (школе клавира, хармонике, синтисајзера, гитаре, певања, солфеђа, оркестар и хор)
* Дечије и омладинско позориште,
* Луткарско позориште
* Литерарни клуб ''Душко Радовић''
* Школа страних језика (енглески, немачки, француски)
* Ритмичка гимнастика
* Спортска секција
* Школа шаха
* Мала школа рачунара
* Ликовне секције
* Моделарска секција
* Омладински креативни центар.

У делу који се односи на манифестације, програм рада за 2015. годину се заснива на активностима из 2014. године, а планиране су и нове, чија реализација зависи од организационих, кадровских, просторних и финансијских могућности. Манифестације су равномерно планиране током целе године.

Као најзначајнија манифестација, која је уједно и манифестација у области културе од значаја за Град, планиран је Фестивал дечије музике „Мајска песма“ који се одржава 41. пут.

Програмом су планиране и друге активности као што су трибине и сусрети, психолошко саветовалиште и радионице и сарадња са другим установама и организацијама. Потписани су протоколи о сарадњи са Омладинским позориштем ''Трећа половина'' и учешћу у програму '''Млади амбасадори културе''. У Програму се истиче досадашња добра сарадња са основним школама и планира наставак сарадње, као и са организацијом „Црвени крст“.

Кроз посебне пројекте радиће се на осмишљавању и презентацији стваралачких способности деце која спадају у различите групе деце са посебним потребама и интересовањима.

Као приоритети Установе у 2015. години истакнути су развој омладинских програма, интезивирање хуманитарних активности, равномерно и рационално ангажовање запослених, подизање квалитата наставе и програма и максимална рационализација трошкова пословања Установе.

Имајући у виду да је Програм сачињен у складу са законом, прописима Града и циљевима оснивања Установе, предлаже се доношење Решења о давању сагласности на Програм рада Установе Дечији центар Ниш за 2015. годину.

Начелник

Управе за образовање

Јелица Велаја